Sklep I R 38/96
Datum: 1996-11-27T01:00:00.000+01:00
ecli: ECLI:SI:VSRS:1996:I.R.38.96
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija iz smotrnosti

## Jedro

Okoliščina, da je tožnik sodnik Okrožnega sodišča v L., je sama zase dovolj tehten razlog, da se za odločanje določi drugo stvarno pristojno sodišče (68.čl. zakona o pravdnem postopku).

## Izrek

Za odločanje v tej zadevi se določi Okrožno sodišče v K.

## Obrazložitev

Okrožno sodišče v L. predlaga, da določi Vrhovno sodišče Republike Slovenije v pravdni zadevi opr. št. II P 777/96 drugo stvarno pristojno sodišče. V predlogu navaja, da je tožnik v tej zadevi sodnik Okrožnega sodišča v L., toženka pa odvetnica, ki pogosto nastopa kot poblaščenka pri tem sodišču. Predlog je utemeljen.

Okoliščina, da je tožnik sodnik Okrožnega sodišča v L., je sama zase dovolj tehten razlog, da se za odločanje določi drugo stvarno pristojno sodišče (68.čl. zakona o pravdnem postopku). Tako je predlagal tudi tožnik v tožbi.

Glede na navedeno je Vrhovno sodišče Republike Slovenije na podlagi 68.čl. zakona o pravdnem postopku odločilo, da bo v tej zadevi postopalo Okrožno sodišče v K.